Den nordjyske herredouble vandt deres kamp i 2. runde i to sæt over et par fra Værløse. I kvartfinalen fredag aften møder Aalestrup og Bach et andet useedet par. I damedouble er det nordjysk par Camilla Rytter-Juhl og Christinna Pedersen planmæssigt videre til fredagens kvartfinaler efter klar sejr på 21-13 21-10 i deres første kamp. Christinna Pedersen er også med i mixeddouble, hvor hun og makkeren Rasmus Bonde er klar til kvartfinalen. I herresingle er der to nordjyske spillere tilbage. Vendsyssels 2. single Peter Mikkelsen og den forsvarende mester Jan Ø. Jørgensen vandt begge deres kampe torsdag i to sæt.
Frederik Aalestrup og Nicky Bach fra Vendsyssels Elite Badmintons 2. divisionshold spillede sig torsdag overraskende i kvartfinalen ved de danske mesterskaber i badminton.